Knin, 23.1.2017.

**PRIJAVA DJECE DORASLE ZA UPIS U PRVI RAZRED**

**ZA ŠKOLSKU GODINU 2017./2018.**

**Prijava** djece dorasle za upis u prvi razred za školsku godinu 2017./2018. (djeca koja navršavaju šest godina do 1.4.2017 godine) provodit će se **od 30.1. do 10.2.2017**. u vremenu od **09:00 do 12:00** u uredu stručne službe OŠ Domovinske zahvalnosti

Iznimno, temeljem rješenja Ureda državne uprave u Šibensko-kninskoj županiji donesenim na zahtjev roditelja ili skrbnika i prijedloga Povjerenstva za utvrđivanje psihofizičkog stanja djece prije upisa u osnovnu školu, u prvi razred se mogu upisati i djeca koja do kraja tekuće godine navrše šest godina života. Za dijete koje će od 1.travnja 2017. do kraja tekuće godine navršiti šest godina, i nije školski obveznik, roditelj/skrbnik može najkasnije do 31.3.2017. podnijeti zahtjev Uredu za uvrštavanje djeteta u popis školskih obveznika za prijevremeni upis. Sve detaljnije informacije mogu dobiti u uredu stručne službe škole.

**Roditelji pri prijavi djece za upis u prvi razred trebaju ponijeti:**

* **preslik domovnice djeteta**
* **preslik rodnog lista djeteta**
* **djetetov OIB i**
* **MBG djeteta.**

Predsjednik povjerenstva za

upis u prvi razred:

Ivana Vidović, prof.